cyanic-selkie/wikianc huggingface dataset:
Dvūr Kralovė prie Labės
Dvūr Kralovė prie Labės  – miestas Hradec Kralovės krašte, Čekijoje. Įsikūręs Elbės upės slėnyje, rytų Bohemijoje, netoli Krkonošių kalnagūbrio. 16 098 gyventojai (2013 m. duomys).
Fiat 70
thumb|Fiat 70
Fiat 70 – lengvasis automobilis, išleistas „Fiat“ kompanijos nuo 1915 iki 1920 metų.
Į automobilį buvo įrengtas 4-ių cilindrų, 21 a.j. galingumo variklis, kuris leido išvystyti iki 70 km/val. greitį.
Viso buvo pagaminta apie 1 000 automobilių, beveik visi jie buvo išsiųsti į Italijos armiją.
Fiat 70 modelį pakeitė Fiat 501 modelis.
Vairas (žurnalas)
Vairas – literatūros, dailės, mokslo, visuomenės ir politikos laikraštis, iliustruotas žurnalas, leistas 1914–1915 m. Vilniuje, 1923–1924 m., 1929–1940 m. Kaune.
Istorija
Leido Martynas Yčas, Antanas Smetona, „Rašto“ ir „Pažangos“ bendrovės. Ėjo kartą per mėnesį (1914 m., 1930–1937 m., 1940 m.) dukart per mėnesį (1938 m.) kas savaitę (1915 m., 1923–1924 m., 1939 m.). Spausdino M. Kuktos spaustuvė Vilniuje, Š. Levi spaustuvė, Raidės spaustuvė Kaune. 1924 m. vasario 25 d. karo komendanto nutarimu sustabdžius žurnalo leidimą, išleisti vienkarčiai leidiniai „Irklas“, „Skeveldrų rinkinys“, „Tautos vairas“. Išleido priedus „Švietimo ministerijos žinios“ (1931–1933 m., redaktorius Liudas Gira), „Vairo Naujiems metams dovana“.
Tautininkų leidinys svarstė teorinius filosofijos, mokslo, kultūros, literatūros ir kt. klausimus, nagrinėjo Lietuvos politinio, ekonominio, socialinio gyvenimo problemas, spausdino lietuvių ir užsienio rašytojų kūrinius. Jisai ketvirtajame dešimtmetyje būrė radikalius tautininkus, nepatenkintus prezidento Antano Smetonos nuosaikia politika. Juos vadino vairininkais.
Bendradarbiai
Bendradarbiavo Vytautas Alantas, Petras Babickas, Juozas Balčikonis, Jonas Balys, Liudas Balvočius, Kazys Būga, Sofija Čiurlionienė, Paulius Galaunė, Liudas Gira, Valentinas Gustainis, Martynas Yčas, Jonas Jablonskis, Kazimieras Jasėnas, Vladas Juodeika, Juozas Jurkūnas, Vladas Kairiūkštis, Martynas Kavolis, Faustas Kirša, Mečislovas Kviklys, Lazdynų Pelėda, Vincas Maciūnas, Pranas Mašiotas, Kostas Meškauskas, Ričardas Mironas, Jonas Murka, Bronys Raila, Balys Sruoga, Petras Vaičiūnas, Augustinas Voldemaras ir kt.
Sachninas
Sachninas – miestas Izraelio šiaurėje, žemutinėje Galilėjoje, 23 km į rytus nuo Akrės. Tarp gyventojų vyrauja musulmonai, yra krikščionių mažuma.
SRT Vilnius
Vilniaus SRT – buvęs Lietuvos futbolo klubas iš Vilniaus.
Istorija
Komanda įkurta prie Statybos ir remonto tresto.
Sachninas
Istorija
Romėnų laikais gyvenvietė vadinosi Sichninas.
Miesto teises gavo 1995 m.
Joe Dassin
Joseph Ira Dassin (geriausiai žinomas kaip Joe Dassin) (1938 m. lapkričio 5 d. – 1980 m. rugpjūčio 20 d.) – JAV gimęs prancūzų dainininkas, dainų autorius.
Biografija
Joe Dassin mokėsi Tarptautinėje Ženevos mokykloje, Le Rosey institute Šveicarijoje, baigė mokslus Grenoblyje, 1957 m. grįžo į JAV ir studijavo Mičigano universitete, kuriame 1961 m. įgijo antropologijos bakalauro, o 1963 m. – antropologijos magistro laipsnį.
1964 m. gruodžio mėnesį Joe Dassin pasirašė sutartį su JAV leidybine kompanija Columbia Records ir tapo pirmuoju prancūzų dainininku, pasirašiusi tokią sutartį su JAV kompanija.
Aštuntame dešimtmetyje jo kurtos dainos tapo labai populiarios Prancūzijoje, jos karaliavo daugelyje muzikos topų. Dassin dainavo prancūzų, anglų, vokiečių, italų, ispanų ir graikų kalbomis.
1980 m. rugpjūčio 20 d. per atostogas Taityje Joe Dassin patyrė širdies smūgį ir mirė. Jis palaidotas „Hollywood Forever“ kapinėse Holivude.
Vandeniniai kirstukai
Vandeniniai kirstukai (Neomys) – kirstukinių (Soricidae) šeimos žinduolių gentis.
Paplitę Eurazijoje. Gentyje yra 3 rūšys:
thumb|left|210px|[[Vandeninis kirstukas (Neomys fodiens)]]
Juscelino Kubitschek
Juscelino Kubitschek de Oliveira (1902 m. rugsėjo 12 d. Diamantina MG, 1976 m. rugpjūčio 22 d. netoli Resende) – Brazilijos prezidentas (1956–1961 m.).
Kubitschek Minas Gerais universitete studijavo mediciną, baigęs dirbo ligoninėse Europoje (Paryžius, Viena, Berlynas) bei kaip chirurgas Brazilijoje.
1939 m. tapo Belo Horizonte meru, dirbo Minas Gerais sostinėje.
1956 m. sausio 31 d. išrinktas Brazilijos Prezidentu.
MS Silja Symphony
thumb|300px|M/S Silja Symphony M/S Silja Symphony – automobilių ir keleivių kruizinis keltas pastatytas 1991 m. Priklauso Suomijos laivininkystės kompanijai Silja Line.
Mesurado kyšulys
Mesurado kyšulys (Cape Mesurado) - Liberijos pakrantės kyšulys šalia sostinės Monrovijos ir Saint Paul upės žiočių. Cape Mesurado pavadinimą 1560 m. jam davė portugalų jūreiviai.
Jurbarko Kristijono Donelaičio evangelikų liuteronų bažnyčia
Jurbarko Kristijono Donelaičio evangelikų liuteronų bažnyčia – nauji maldos namai, užbaigti statyti ir pašventinti 2014 m. vasarą.
Jurbarko evangelikų liuteronų parapija mieste, prie Nemuno, buvo įkurta 1851 m. Tais pačiais metais buvo pastatyti ir mediniai maldos namai su atskira varpine. Pirmoji medinė bažnyčia, kurioje vienu metu galėjo melstis 500 maldininkų, atsirado 1890 m. Praėjus dešimtmečiui, 1900 m., šalia jos buvo pastatytas ir mūrinis klebonijos pastatas.
Kunigai
Nuo 1851 iki 1946 m. Jurbarko evangelikų liuteronų parapiją aptarnavo ir kartu pamaldas šios bendruomenės nariams laikė daugiau negu 20 kunigų ir kantorių iš Tauragės, Šakių, Tilžės, Viešvilės, Smalininkų, Garliavos ir Kretingos. Nuo 1941 m. septynerius metus parapijai vadovavo kunigas J. Gavėnia. Tačiau 1948 m. jis buvo ištremtas į Sibirą. Nuo to laiko prasidėjo ne tik Jurbarko evangelikų liuteronų parapijos irimas, bet ir bažnyčios bei bendruomenei priklausiusio turto naikinimas.
Tarybiniai laikai
1952 m. ji buvo uždaryta. Bažnyčios medinis pastatas iš pradžių buvo paverstas sandėliu. Po kiek laiko perstatytas į gyvenamąjį namą. Negrąžintinai buvo sunaikintas ir bažnyčiai priklausęs turtas: švediški vargonai, varpai. Netekusi dvasinio vadovo, bažnyčios ir išvengusi tremties dalis Jurbarko evangelikų liuteronų bendruomenės melstis keliaudavo į netoliese esančią Skirsnemunės parapiją (Žvyrių kaimas). Tarybiniais laikais buvusiuose Jurbarko evangelikų liuteronų parapijos namuose veikė milicijos skyrius.
Juodakampis
Juodakampis – viensėdis Molėtų rajono savivaldybėje, 5 km nuo Mindūnų.
Šilelio šv. Izidoriaus koplyčia
Koplyčia stūkso Miežiškių parapijos kapinėse, supamose Pučekų miško, restauruota. Jos atstatymo autorius ir fundatorius Kazimieras Svaldenis.
Istorija
XIX a. pabaigoje Šilelio kaimo kapinaitėse koplyčią pastatė broliai Tamošius ir Izidorius Svaldeniai iš Kulbagalio kaimo. Tamošius buvo „lesvičius“ t. y. girininkas, Izidorius – šio sumanymo iniciatorius. Jiems talkino Kulbagalio ir gretimo Nikolajevkos kaimų gyventojai. Mirusieji kapinėse pradėti laidoti kiek anksčiau. Kapinių akmeninė tvora sumūryta 1933–1935 m.
Prie pat kapinių, kitapus kelio, įrengtos nelegalios gyvūnų kapinės. Jose maždaug 20 matomų palaidojimų su paminklais ir kryžiais.
Pilkoji devynbalsė
Pilkoji devynbalsė (Sylvia curruca) – devynbalsinių (Sylviidae) šeimos paukštis, priklausantis devynbalsių genčiai.
Paplitimas
Paplitusi Europoje, išskyrus pietvakarinę dalį, ir centrinėje bei vakarinėje Azijoje. Migruojantis paukštis. Žiemoja Sacharos pietuose, Arabijoje ir Indijoje.
Lietuvoje dažna, aptinkama įvairaus tipo miškų atviresnėse vietose, parkuose. Stebima visoje šalies teritorijoje balandžio–spalio mėnesiais, kasmet peri 110 000 – 160 000 porų.
Išvaizda
Paukštis nedidelis, 11–13 cm. ilgio. Tai mažiausia devynbalsių rūšis, iš esamų Lietuvoje. Viršutinė kūno dalis pilka arba šviesiai ruda, apatinė – šviesiai pilka ar net beveik balta. Tarp patelių ir patinėlių nėra didesnių išvaizdos skirtumų.
Elgsena
Lizdą suka ant apatinių medžių šakų. Deda 3-7 kiaušinius. Minta vabzdžiais, ypač jų vikšrais, o rudenį kartais ir prinokusiomis uogomis, sėklomis. Gyvena kelerius metus, seniausi individai užfiksuoti sulaukę beveik 8 metų.
Ramat Ganas
Ramat Ganas – miestas vidurio vakarų Izraelyje, į rytus nuo Tel Avivo. Išvystyta deimantų apdirbimo, maisto, tekstilės pramonė, prietaisų gamyba.
Rumšiškių valsčius
Rumšiškių valsčius – buvęs administracinis-teritorinis vienetas dabartinės vidurio Lietuvos teritorije, dešiniajame Nemuno krante, į rytus nuo Kauno. Centras – Rumšiškės.
Algirdas Sysas
Algirdas Sysas (g. 1954 m. kovo 5 d. Vilniuje) nuo 1996 m. – Seimo narys, nuo 2012 m. – Seimo Pirmininko pavaduotojas, 2001–2008 m. Socialinių reikalų ir darbo komiteto (SRDK) pirmininkas, 2000–2001 m. SRDK pirmininko pavaduotojas, 1996–2000 m., 2008–2012 m., 2013 m. – SRDK narys (nuo 2012 m. lapkričio iki 2013 m. spalio mėn. – Audito komiteto narys). Ekonomistas, Lietuvos ilgametis profsąjungų ir politinis veikėjas.
Rumšiškių valsčius
Istorija
XV a. pabaigoje – XVI a. pradžioje minimas Rumšiškių valsčius. 1508 m. jis minimas kaip vienas iš keturių Kauno apskrities valsčių. 1557 m. buvo karališkasis valsčius. Atkurtas 1861 m. Kauno gubernijoje. Panaikintas 1950 m. birželio 20 d., jo teritorija perduota Kaišiadorių rajonui (7 apylinkės).
Algirdas Sysas
Biografija
1961–1969 m. mokėsi Naujosios Vilnios, Antano Vienuolio vidurinėse mokyklose, 1969–1973 m. – Vilniaus politechnikume, kur įgijo radioelektronikos specialybę. 1977–1982 m. mokėsi Vilniaus universiteto Ekonomikos fakultete, kurį baigęs įgijo ekonomisto specialybę.
1973 m. – trumpai dirbo Vilniaus radijo matavimo prietaisų Mokslinių tyrimų institute, 1973–1976 m. tarnavo karinėse jūrų pajėgose, 1976–1982 m. – gamyklos „Vilma“ darbininkas, 1982–1987 m. – cecho viršininko pavaduotojas, realizacijos skyriaus viršininko pavaduotojas, 1987–1994 m. – profesinės sąjungos komiteto pirmininkas, 1991–1996 m. – Lietuvos metalistų profesinės sąjungos pirmininkas, 1992–2002 m. – Lietuvos profesinių sąjungų susivienijimo pirmininkas, 2002–2005 m. – Lietuvos profesinių sąjungų konfederacijos pirmininkas, Tarptautinės laisvųjų profesinių sąjungų konfederacijos (ICFTU), Europos profesinių sąjungų konfederacijos (ETUC), Baltijos šalių profesinių sąjungų tarybos narys.
Nuo 2005 m. – Lietuvos socialdemokratų partijos narys. LSDP Pirmininko pavaduotojas, LSDP tarybos ir prezidiumo narys,LSDP Darbo, šeimos ir socialinių reikalų komiteto pirmininkas.
1995–1997 m. ir 2000–2001 m. – Vilniaus miesto savivaldybės tarybos narys. Nuo 1996 m. Seimo narys, 2001–2004, 2012–2016 m. – Seimo Pirmininko pavaduotojas. Nuo 2020 m. Lietuvos socialdemokratų partijos frakcijos seniūnas.
2004–2008 m. – Socialinių reikalų ir darbo komiteto (SRDK) pirmininkas, 2000–2001 m. SRDK pirmininko pavaduotojas, 1996–2000 m., 2008–2012 m., 2013 m. – SRDK narys (nuo 2012 m. lapkričio iki 2013 m. spalio mėn. – Audito komiteto narys). Ilgametis Seimo Narkomanijos ir alkoholizmo prevencijos komisijos narys. Šiuo metu A. Sysas tai pat yra Vaiko gerovės bei Vystomojo bendradarbiavimo, reprodukcinės sveikatos ir teisių parlamentinių grupių narys.
A. Sysas priklauso Tarpparlamentinių ryšių su Austrija, Japonija, Kinija, Lenkija, Prancūzija, Rumunija, Šiaurės Europos šalimis (Danijos Karalyste, Islandijos Respublika, Norvegijos Karalyste, Suomijos Respublika, Švedijos Karalyste) ir Vokietija grupėms.
Nuo 2012 m. A. Sysas yra Seimo delegacijos Europos saugumo ir bendradarbiavimo organizacijos Parlamentinėje Asamblėjoje pirmininkas bei Seimo delegacijos Lietuvos Respublikos Seimo ir Lenkijos Respublikos Seimo ir Senato narių asamblėjoje narys. 2003–2004 m. – Seimo delegacijos Europos Tarybos Parlamentinėje Asamblėjoje narys.
Aktyvaus politiko gyvenime svarbią vietą turėjo ir turi visuomeninė veikla. Daug laisvalaikio skiria orientavimosi sportui. Lietuvos vandens turizmo čempionato prizininkas, orientavimosi sporto čempionas ir prizininkas. 1999–2006 m. Lietuvos orientavimosi sporto federacijos prezidentas.
Muskusiniai baltadančiai kirstukai
Muskusiniai baltadančiai kirstukai (Suncus) – kirstukinių (Soricidae) šeimos žinduolių gentis.
Paplitę Pietų Europoje, Pietų ir Pietryčių Azijoje, Malajų salyne, Afrikoje. Gentyje yra 13 rūšių: ir kt.
Italikų kalbos
Italikų kalbos – indoeuropiečių kalbų šeimos kentuminių kalbų grupė. Žinomi 2 italikų kalbų pogrupiai:
Italikų kalbomis kalbantys žmonės nebuvo pirmieji Italijos gyventojai, jie atkeliavo į Apeninų pusiasalį maždaug 1500 m. pr. m. e., galbūt iš centrinės ar rytų Europos ties Dunojumi. Iki to laiko Italijoje gyveno neindoeuropiečių tautos, pavyzdžiui, etruskai. Esama hipotezės, kad galėjo egzistuoti bendra italikų-keltų prokalbė.
Pirmieji įrašai italikų kalbomis (lotynų kalba) datuojami VI–V a. pr. m. e. Buvo vartojamos įvairios italikų rašto modifikacijos (šis raštas rėmėsi graikų raštu). Italikų kalbose aptinkama nedidelė etruskų kalbos ir ryškesnė senosios graikų kalbos įtaka.
Romos miestui ėmus dominuoti ir užkariavus visą Italiją, lotynų kalba išstūmė kitas italikų kalbas (manoma, kad I a. m. e. jos jau buvo išnykusios). Iš liaudinės lotynų kalbos vėliau susidarė romanų kalbos.
Dalis kalbininkų prie italikų kalbų priskiria ir senąją venetų kalbą.
Pilkoji miltinaitė
Balti žiedai kekės viršūnėje, o žemiau ant pailgėjusios žiedyno ašies elipsiški vaisiai su ilgo liemenėlio liekana. Žiedo sandara būdinga visiems šios šeimos augalams (neretai vadinami kryžmažiedžiais): 4 taurėlapiai, 4 vainiklapiai, 6 kuokeliai, 1 liemenėlis. Vainiklapių viršūnės giliai įskeltos. Trumpųjų kuokelių koteliai prie pamato su danteliais. Vaisius − ankštarėlė; sėklos išbyra nukritus abiem sąvaroms. Stiebas status, šakotas, dažniausiai nuo pamato. Lapai pailgi, lancetiški, be lapkočių, kraštas neryškiai dantytas. Vienmetis, kartais dvimetis augalas. Visos jo dalys apaugusios pilkais šakotais plaukeliais ir atrodo apsinešusios dulkėmis. Nuo to ir kilęs augalo pavadinimas − pilkoji miltinaitė.
Pradeda žydėti birželio mėn. Žydi iki vėlyvo rudens. Auga pakelėse, palaukėse, pasėliuose ir daržuose, dykvietėse, prie sodybų, sausose, dažniausiai smėlėtose vietose. Vietomis dažna, kai kur visai neauga. Žiedai išskiria nektarą, lankomi vabzdžių. Žolė, vos pradėjus augalams žydėti, sukietėja, todėl nei galvijų, nei arklių neėdama. Turi gydančių medžiagų, bet kaip vaistažolė nepopuliari.
Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 28 psl.
André Claveau
thumb|Andre Claveau – 1958 m. Eurovizijos nugalėtojas|200px André Claveau (1911 m. gruodžio 17 d. Paryžius – 2003 m. liepos 4 d.) – prancūzų dainininkas ir aktorius, populiarumo viršūnėje buvęs tarp keturiasdešimtųjų ir šešiasdešimtųjų metų.
1958 m. André Claveau atstovavo savo gimtajai šaliai Eurovizijos dainų konkurse. Daina „Dors mon amour“ (Kompozitorius – Pierre Delanoë, žodžių autorius – Hubert Giraud) užėmė pirmąją vietą.
Šianbų konfederacija
Šianbų konfederacija ar Šianbų valstybė – klajoklių šianbų sukurta gentinė konfederacija, susiformavusi I a. pabaigoje ir iki III a. kontroliavusi dalį Mandžiūrijos, Mongolijos plynaukštę ir Džungariją dab. Mongolijoje, šiaurės Kinijoje ir pietų Sibire.
Istorija
Iš Mandžiūrijos kilę šianbai per I a. nuolat puldinėjo savo vakarinius kaimynus šiaurinius šiongnu Mongolijos plynaukštėje. Pačioje I a. pabaigoje, kuomet šiongnu buvo nugalėti ir migravo į vakarus, šianbams susidarė galimybė įsigalėti plynaukštėje ir sukurti savo konfederaciją.
Konfederacija savo stiprybę pasiekė II a. II pusėje, valdant valdovui Tanšihuai. 156 m., būdamas vos 15 metų amžiaus, jis buvo išrinktas visų šianbų genčių vadu. Jis įtvirtino stepės gyventojų tarpe tam tikras normas, įtvirtino sostinę Darchano kalne. Netrukus jis nugalėjo šiaurinius kaimynus dinglingus, vakarinius kaimynus vusunius ir kitas aplinkines tautas. Jo imperija iš rytų į vakarus driekėsi 7000 km.
Vėlesni kinų metraščiai (Vėlyvųjų Han knyga) apie konfederaciją rašė: "Nors šiauriniai šiongnu ir pabėgo, šianbai tapo galingesni, ir jų gyventojų daugėjo. Jie užėmė visas šiongnu žemes ir skelbėsi turintys 100000 karių <..> Į šių sukilėlių rankas pateko geros kokybės metalai ir geležis. Pabėgėliai iš Han imperijos taip pat siekė prieglobsčio ten, ir tarnavo jiems kaip patarėjai. Jų ginklai buvo aštresni, o arkliai greitesni, nei šiongnu. "
Auganti Šianbų konfederacija netrukus susidūrė su Kinijos imperija, tuo metu valdoma Han dinastijos. 177 m. Kinija siuntė 30000 karių, kuriuos vedė trys žymūs karvedžiai. Visi jie patyrė triuškinantį pralaimėjimą, ir grįžo su savo armijų likučiais. Taip į Šianbų konfederacijos rankas pateko ir Pietiniai šiongnu, iki tol pripažinę vasalitetą Kinijai.
Po Tanšihuai mirties 181 m., šianbų galybė silpo. Iš pradžių valdė jo neįgalus sūnus Helian, vėliau – šio pusbrolis Kuitoi, galiausiai į valdžią atėjo jo brolis Budugenas. Šiam valdant, konfederacijoje iškilo ir kiti stiprūs lyderiai, tarp kurių svarbiausias buvo Kebinengas. Tai vedė konfederaciją prie pilietinio karo, į kurį kišosi Kinija (nuo 220 m. – Cao Vei), remdama tai vieną, tai kitą pusę. 233 m. po nepavykusio sukilimo Budugenas buvo nužudytas. Netrukus, 235 m. nužudžius Kebinengą, konfederacija galutinai suiro į atskirus klanus. Po to 100 metų (iki Rouranų įsigalėjimo 330 m.) Mongolijos plynaukštėje nebebuvo vieningos valdžios. Svarbiausias Šianbų imperijos paveldėtojas buvo Tabgačų klanas.
Valstybės administravimas
Didžiausio išsiplėtimo laikais konfederaciją sudarė trys atskiros dalys: rytinė, vidurinė ir vakarinė. Jos buvo dalinamos į smulkesnes dalis, valdomas vietininkų, tituluojamų daren. Rytinė dalis driekėsi nuo Liaohės iki You Beiping. Nuo You Beiping iki Shanggu buvo vidurinė sekcija, o nuo Shanggu iki Dunhuango – vakarinė.
Raseinių rajono savivaldybės taryba 1995–1997 m.
Raseinių rajono savivaldybės taryba – Raseinių rajono savivaldybės atstovaujamoji institucija, išrinkta 1995 m. kovo 25 d.
Teisinis pagrindas
Rinkimai įvyko vadovaujantis 1992 m. spalio 25 d. Konstitucijos nuostatomis, 1994 m. liepos 7 d. naujuoju Vietos savivaldos įstatymu ir nauju 1994 m. liepos 7 d. savivaldybių tarybų rinkimų įstatymu. Be to, 1994 m. liepos 19 d. priimtas Lietuvos Respublikos teritorijos administracinių vienetų ir jų ribų įstatymas.
Veikla
Rajono meru išrinktas Jonas Žukauskas, jo pavaduotoju Alfonsas Maciukevičius. Savivaldybės administratoriumi paskirtas Pranas Gedminas.
Džambija
thumb|Džambija iš Jemeno Džambija (, arab. جمبية arba جنبية) – lenkto durklo plačia trumpa geležte arabiškas tipas. Arabiškai džambija – 'durklas'.
Geležtė paprastai lenkta (kai kurių – iki 90°) dviašmenė, rombinio skerspjūvio, su briauna išilgai geležtės. Labai retai pasitaiko geležčių su grioveliu.
Džambijų rankenos neturi gardos, daromos iš rago, medienos, kaulo. Žinomos rankenos iš presuoto gintaro, sidabruoto ar auksuoto plieno. Rankenos medžiaga (raganosio ragas, dramblio kaulas, vėplio ar narvalo iltis ir pan.) ir puošimas nusako savininko socialinę padėtį. Vertingiausiomis laikomos raganosio rago rankenos. Šiais laikais raganosio ragas ir kitos saugojamų gyvūnų medžiagos gaunamos per kontrabandą.
Makštis paprastai medinė, aptraukta oda, tvirtinama ant diržo. Makštis irgi lenkta, neretai ji dar lenktesnė, negu pati džambija. Džambijos diržas iš storos išdirbtos odos arba storas audeklinis.
Katinė siurbikė
Paplitimas
Paplitę Rusijoje ir Rytų Europoje, palei Sibiro, ypač Obės, Irtyšiaus ir Tolimųjų Rytų upes, Ukrainoje, Kaliningrado srityje, Karelijos vandens baseinuose, Lietuvoje pavieniai atvejai buvo registruoti Nemuno ir Minijos žemupio zonose.
Džambija
Viena hipotezė teigia, kad džambija atsirado iš kardo, kurį nešiodavo prie diržo. Taikesniais laikais kasdieniniu ginklu tapo sutrumpinta kardo versija – džambija. Džambijos šeimose perduodamos iš kartos į kartą, kai kurios jų yra kelių šimtų metų senumo. Šiais laikais džambijos yra daugiau patriotizmo ir gentinės priklausomybės ženklas, vyriškio visuomeninės padėties simbolis.
Katinė siurbikė
Morfologija
Katinė siurbikė yra smulki, kūnas plokščias, pailgo lapelio formos. Abu siurbtukai yra priekiniame kūno gale, netoli vienas kito. Visą kūno ertmę užima labai vingiuota gimda. Skiautėtos formos sėklidės ir kiaušidė yra užpakalinėje kūno dalyje. Žarna yra porinių nešakotų vamzdelių pavidalo; jie nusitęsia kūno šonais ir baigiasi aklinai užpakaliniame kūno gale. Negausios trynio liaukos išsidėsčiusios kūno šonuose.
Džambija
Naudojama nacionaliniuose šokiuose. Susikivirčijus panaudojama ir kaip ginklas.
Skirtingose arabų ir kitų musulmonų šalyse džambijų stiliai skiriasi. Pvz., Maroko džambijų stilius patyrė Ispanijos geležčių tradicijos įtaką.
Nuorodos
Nuotraukos:
Meta
Didžiausi intakai: Pietų Kravė, Kasanarė, Kusiana, Upija ir Manakasijas.
Laivuojama nuo Marajalio gyvenvietės, 785 km nuo žiočių. Vandens lygis labai svyruoja; vandeningiausia lietinguoju laikotarpiu. Svarbiausi pakrančių miestai – Puerto Lopesas, Orokujė, Puerto Karenjas. Meta dalina Ljanoso lygumą į vakarinę drėgnąją ir rytinę sausesnę.
Larry Wall
thumb|right|Laris Volas Laris Volas (Larry Wall, g. 1954 m. rugsėjo 27 d.) – profesionalus programuotojas, hakeris, geriausiai žinomas kaip Perl programavimo kalbos kūrėjas. Kadangi Laris Volas yra profesionalus kalbininkas, jis savo žinias galėjo pritaikyti kuriant Perl programavimo kalbą.
Jis taip pat yra daugelio kitų UNIX terpės programų autorius. Laris Volas yra gavęs Laisvos programinės įrangos fondo apdovanojimą. Yra parašęs keletą knygų apie Perl, bei dalyvavęs daugelyje konferencijų. Ir dabar dar turi lemiamą balsą sprendžiant su Perl susijusius klausimus.
Juodaklonis
Juodaklonis – kaimas Trakų rajono savivaldybėje, 5 km nuo Onuškio.
Konstantinas Holovčinskis
Kunigaikštis Konstantinas Jaroslavovičius Holovčinskis  (? – 1620 m. ruduo) – LDK valstybinis veikėjas, Mstislavlio kaštelionas (1611–1620) ir Kryčavo seniūnas.
Biografija
Kunigaikščių Holovčinskių (Riurikaičiai) giminės atstovas, herbo „Labedz“ savininkas. Kunigaikščio Jaroslavo Jaroslavičiaus Holovčinskio (? – 1622) ir Konstancijos Jeronimovnos Chodkevičiūtės sūnus. Brolis – Mstislavlio vaivada, kunigaikštis Aleksandras Holovčinskis (apie 1570–1617).
Šeima ir vaikai
Žmonos vardas ir kilmė nežinoma. Santuokoje turėjo du sūnus ir dvi dukteris:
Naša Liga 2006–2007 m. sezonas
2006–2007 m. Naša Liga sezonas – pirmasis Serbijos krepšinio lygos sezonas. Iki tol visos pirmenybės vykdavo kaip Jugoslavijos arba Serbijos ir Juodkalnijos čempionatai.
Finalinis etapas
Pastaba: rašomas serijos rezultatas
Sobolevas (Mazovijos Vysokio apskritis)
Sobolevas  – kaimas Lenkijos šiaurės rytuose, Kliukovo valsčiuje, Mazovijos Vysokio apskrityje, Palenkės vaivadijoje. Kaimas yra apie 4 km į šiaurę nuo Kliukovo, apie 14 km į pietus nuo Mazovijos Vysokio ir apie 58 km į pietvakarius nuo vaivadijos centro Balstogės. Kaimas įkurtas XV a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 11 namų ir 69 gyventojai. 1921 m. kaime buvo 24 namai ir 145 gyventojai.
UEFA čempionų taurė 1960–1961 m.
UEFA čempionų taurė 1960–1961 m. – šeštasis UEFA čempionų taurės turnyras, prasidėjęs 1960 m. rudenį. Jį laimėjo klubas, 1961 m. gegužės 31 d. finale laimėjęs prieš.
Vakarai (žurnalas)
Vakarai – iliustruotas žurnalas Klaipėdai, Žemaitijai ir visai Lietuvai, leistas 1991–1992 m. Klaipėdoje.
Istorija
Įsteigė ir leido UAB „Vakarai“. Tiražas 1991 m. – 7000 egz., 1992 m. – 4000 egz.
Rašė apie Lietuvos pajūrio ir Žemaitijos istoriją, kultūrą, tradicijas.
Redaktorius Gediminas Pilaitis.
Rytų Kordiljera (Kolumbija)
Rytų Kordiljera – viena iš trijų Andų kalnų grandinių, besidriekiančių per Kolumbiją. Nusidriekusi iš pietų į šiaurę nuo Nudo de Almaguer masyvo Kaukos departamente iki Perichos kalnų La Guachiros departamente. Vakarinė Kordiljeros dalis priklauso Magdalenos baseinui ir leidžiasi į jos slėnį, o rytinė – Amazonės, Orinoko ir Katatumbo baseinams (leidžiasi į Amazonės ir Los Llanos žemumas). Aukščiausiai iškyla Kundibojakos Altiplano ir Siera Nevados del Kokuji masyvai. Aukščiausia vieta – Ritacuba Blanco kalnas, 5330 m.
Rytinėje Kordiljeroje išsidėstę Bogotos, Tunchos, Kukutos, Bukaramangos ir kiti miestai. Kalnuose yra net 9 gamtos parkai, taip pat kelios kitos saugomos teritorijos.
Vaivorykštė (žurnalas)
Vaivorykštė – pirmasis lietuvių literatūros žurnalas, ėjęs 1913–1914 m. Vilniuje.
Istorija
Leido Jonas Rinkevičius. Spausdino M. Kuktos spaustuvė Vilniuje. Išėjo 5 knygos.
Paskelbė lietuvių rašytojų kūrinių, straipsnių literatūros, meno, teatro, kultūros klausimais, išspausdino atsiminimų, literatūros studiją, kritikos straipsnių.
Bendradarbiavo Kazys Binkis, Mikalojus Šeižys-Dagilėlis, Liudas Gira, Motiejus Gustaitis, Kleopas Jurgelionis, Faustas Kirša, Vincas Krėvė, Adomas Lastas, Maironis, Pranas Penkaitis, Vincas Mykolaitis-Putinas, Balys Sruoga, Ignas Šeinius, Mykolas Vaitkus, Juozas Tumas-Vaižgantas, Antanas Vienuolis, Marija Šveikauskaitė Klevinskienė "Pušaitė" ir kt.
Redagavo Liudas Gira.
Vakarė Klaipėda
Istorija
Redaktorius Valdemaras Puodžiūnas.
Emociškai nestabilaus tipo asmenybės sutrikimas
Emociškai nestabilaus tipo asmenybės sutrikimas – asmenybės sutrikimas, kuriam būdinga ryškus polinkis elgtis impulsyviai, neatsižvelgiant į pasekmes ir afektų nestabilumas. Sugebėjimas planuoti ateitį gali būti minimalus ir smarkaus pykčio proveržiai dažnai gali pasireikšti smurtu ar „elgesio iškrovomis“; pastarųjų pasireiškimą ypač paskatina aplinkybės, kai impulsyvūs veiksmai yra kritikuojami arba jiems trukdoma.
Yra skiriami du šio asmenybės sutrikimo tipai. Abiem būdingas impulsyvumas ir savikontrolės stoka:
Impulsyvusis tipas
Vyraujantys požymiai – tai emocinis nestabilumas ir nepakankama impulsų kontrolė. Dažnai sutinkami smurto ar grėsmingo elgesio protrūkiai, ypač reaguojant į kitų asmenų kritiką. Apima eksplozyvaus ir agresyvaus tipo asmenybės sutrikimą.
Ribinis tipas
Būdingi keli emocinio nestabilumo požymiai; be to, dažnai yra neaiškus ar sutrikęs paciento savęs suvokimas, tikslai ir vidinių vertybių (tarp jų ir seksualinių) pasirinkimas. Paprastai pasireiškia nuolatinis tuštumo jausmas. Dėl polinkio įsitraukti į įtemptus ir nestabilius santykius gali kartotis emocinės krizės, pastangos bet kokia kaina išvengti išsiskyrimo ir daugybė suicidinių grasinimų ar savęs žalojimo veiksmų (nors jie gali pasireikšti ir be akivaizdžių priežasčių). Apima ribinio tipo asmenybės sutrikimą.
Liobiškiai
Liobiškiai – kaimas Molėtų rajono savivaldybės vakarinėje dalyje, 1 km į šiaurę nuo Alantos, prie kelio.
Brazilija (miestas)
Brazilija  – miestas pietinės Brazilijos centre, šalies sostinė ir federacinės apygardos administracinis centras. 2,21 mln. gyventojų (2005 m.). Miestas išsidėstęs savanų regione, maždaug 1005 m aukštyje virš jūros lygio. Vyrauja švelnus sausas klimatas. Mieste yra vyriausybės pastatai, gyvenamieji kvartalai, užsienio ambasados. Trijų bokštų aikštėje yra apvali pusiau požeminė katedra. Netoli jos yra Aušros aikštė, kurioje yra šalies prezidento rezidencija. Šalia yra ežeras, kuris buvo dirbtinai suformuotas užtvenkus Paranos (Paraná) upę. Miestas turi du sporto stadionus – Estádio Nacional de Brasília (42 200 vietų) ir Serechao (35 000 vietų). Išplėtota transporto infrastruktūra: didelis tarptautinis oro uostas, pastatytas 1955 m., dviejų linijų požeminė metro sistema.
Istorija
Tai miestas, pasižymintis ypatingai sparčiu augimu – jis pradėtas statyti 1957 metais kaip naujoji Brazilijos sostinė tokioje vietoje, kur niekas negyveno. Miesto planą sukūrė brazilų urbanistikos planuotojas Lusijas Kosta (Lúcio Costa), pagal formą jis primena reaktyvinį lėktuvą. Pagrindinis miesto architektas – brazilas Oskaras Nimejeris (Oscar Niemeyer). Miestas pastatytas per 41 mėnesį ir 1960 m. balandžio 21 d. inauguruotas kaip sostinė, pakeitusi Rio de Žaneirą.
Mindaugas Genutis
Mindaugas Genutis (g. 1978 m. Klaipėdoje) – Lietuvos šachmatininkas, FIDE meistras (FM).
Stare Kostrai
Stare Kostrai  – kaimas Lenkijos šiaurės rytuose, Kliukovo valsčiuje, Mazovijos Vysokio apskrityje, Palenkės vaivadijoje.
Istorija
Kaimas įkurtas XV a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 30 namų ir 212 gyventojų. 1921 m. kaime buvo 31 namas ir 142 gyventojai, iš kurių 2 stačiatikiai.
Meretsegerė
thumb|200px|Meretsegerė
Meretsegerė (taip pat Mertsegerė, Mersegerė, Meresegerė) – Egipto deivė kobros pavidalu. Vaizduota kaip žiedais susirangiusi kobra, kobra moters galva arba kartais net trigalvė kobra – su kobros, moters ir peslio galvomis. Ypač retai buvo vaizduota ir moters figūra. Kartais buvo tapatinama su Hatore (Vakarų deive) ar net Ptachu (buvusiu kapų statytojų globėju). Jos kultas gyvavo tik Tėbų apylinkėse ir po visą Egiptą neišplito.
Meretsegerės vardas reiškia Mylinti tylą (mr – meilė, besibaigianti moteriškos giminės galūne -t; sgr – ramybė) ir pradžioje ji buvo dykumos pavojų suasmeninimas. Kadangi jos vardo pirmas skiemuo toks pats kaip piramidės, pradėta laikyti, kad ji gyvena al-Kurno, piramidės formos kalno, esančio šalia Karalių slėnio, viršūnėje. Senovėje pats kalnas vadintas jos vardu ir ji buvo jo personifikacija. Pati deivė taip pat vadinta ir Dehenet Imentet (Vakarų viršūnė).
Tikėta, kad ji saugo faraonų kapus nuo plėšikų. Kartu ji buvo kapų statytojų, gyvenusių Deir al-Medinoje, globėja, tačiau bausdavo (geldama arba apakindama gyvatės nuodais) tuos, kurie nusikalsdavo. Todėl kaimo gyventojai statė jai skirtas šventyklas ir stelas. Viena didesniųjų šventyklų buvo į pietus nuo Deir al-Madinos prie kalnų tako į Karalienių slėnį. Meretsegerės kultas sparčiai nunyko po 21 dinastijos, kai faraonus liautasi laidoti Karalių slėnyje.
Nuorodos
Llista de personatges de la mitologia egípcia
Ömer Aşık
Omeras Farukas Ašikas (g. 1986 m. liepos 4 d.) – profesionalus Turkijos krepšininkas, žaidžiantis NBA lygoje, Naujojo Orleano „Pelicans“ komandoje. Dar kitaip vadinamas „turkų plaktukas“. Jis yra tarp geriausių gynėjų lygoje. Jo pozicija yra vidurio puolėjas
Karjera
Profesionalo karjerą pradėjo 2005–2006 m. sezone Stambulo „Fenerbahçe Ülker“ komandoje. Jis žaidė už „Fenerbahçe“ iki 2010 m. sezono. 2007–2008 m. jis tapo lyderiu pagal blokuojamus kamuolius Turkijoje ir Europoje.
NBA
2008 m. buvo pasirinktas Portlando „Trail Blazers“ komandos, tačiau dar metams pasiliko Stambulo „Fenerbahçe Ülker“ klube ir žengė į NBA tik pasibaigus 2010–2011 m. sezonui. Nuo 2010 m. liepos 13 d. jis žaidė Čikagos „Bulls“ klube iki 2012–2013 sezono. 2012 m. pasirašė trejų metus sutartį su Hiustono „Rockets“.
2014 m. liepą buvo iškeistas į Naujojo Orleano „Pelicans“ komandą už 2015 m. naujokų biržos pirmojo rato šaukimą ir pinigus.
Juodalaukiai
Juodalaukiai – kaimas Zarasų rajono savivaldybėje, 4 km nuo Tirylių.
Pakisio piliakalnis
Pakisio piliakalnis yra Šilalės rajone, tarp Pakisio ir Pajūrio, dešiniajame Jūros upės krante, prie Kisės žiočių.
Aikštelė ovali, pailga, ištįsusi rytų-vakarų kryptimi. Jos pietinę ir vakarinę puses lanku juosia 6 m aukščio ir 36 m pločio pylimas, kurio išorinis 11 m aukščio šlaitas leidžiasi į 9 m pločio ir 3 m gylio griovį. Piliakalnis apaugęs lapuočiais.
Vakarinėje papėdėje, 1 ha plote yra papėdės gyvenvietė, kurioje rasta lipdytos ir žiestos keramikos, molio tinko. 150 m į šiaurės rytus yra X-XIII a. Kunigiškių senkapis (tirtas 1971 m.).
Trikampio nelygybė
thumb|290px|right|Du trikampio nelygybės pavyzdžiai. Viršutinis brėžinys yra pavyzdys, kai galima pritaikyti griežtą nelygybę, nes visi kampai yra mažesni už 180°. Apatiniame pavyzdyje dviejų kraštinių suma yra lygi trečiajai kraštinei.
Trikampio nelygybė teigia, kad bet kokio trikampio bet kurių dviejų kraštinių ilgių suma yra nemažesnė už trečios kraštinės ilgį. Euklido geometrijoje ir kai kuriose kitose geometrijose tai yra teorema. Euklido geometrijoje dviejų kraštinių ilgių suma yra lygi trečiosios kraštinės ilgiui tada ir tik tada, kai trikampis turi vieną 180° kampą ir du 0° kampus, kaip parodyta apatiniame dešinėje esančio paveikslėlio pavyzdyje.
Normuotoje vektorinėje erdvėje V, trikampio nelygybė yra
t. y. dviejų vektorių sumos norma yra nedidesnė už tų pačių dviejų vektorių normų sumą.
Realiųjų skaičių tiesė yra normuota vektorių erdvė, kurioje norma yra modulis. Taigi, trikampio nelygybė teigia, kad bet kuriems realiesiems skaičiams x ir y galioja nelygybė
Iš atvirkštinės trikampio nelygybės išeina, kad bet kuriems realiesiems skaičiams x ir y galioja ir nelygybė
Euklido geometrija
Euklidas įrodė trikampio nelygybę atstumams esantiems Euklidinėje geometrijoje, žr. 1 pav. Turimam trikampiui
ABC
, pratęsiant kraštinę
sudaromas lygiašonis trikampis, kurio kraštinė
pratęsimas. Tada teigiama, kad kampas
β
yra didesnis negu kampas
α
, todėl kraštinė
yra ilgesnė už kraštinę
. Kadangi
ir
ilgių suma yra didesnė už
ilgį. Šis įrodymas yra pateikiamas Euklido Pradmenų 1-ojoje knygoje, kaip 20-asis teiginys.
Adisono liga
Adisono liga – lėtinė endokrininė liga, kuria susergama dėl dalinio ar visiško antinksčių hormoninės funkcijos išnykimo. Ligą pirmasis aprašė Tomas Adisonas 1855 m.
Dažniausia ligos priežastis – idiopatinė antinksčių žievės atrofija (autoimuninės kilmės), rečiau – tuberkuliozė, auglys, amiloidozė, sifilis, uždegimas.
Sergant Adisono liga sumažėja arba išvis nebegaminama steroidinių hormonų (gliukokortikosteroidų), sutrinka medžiagų apykaita, širdies ir kraujagyslių veikla, susilpnėja organizmo adaptacinės reakcijos ir atsparumas. Daugiausia serga 20–40 m. amžiaus žmonės.
Liga gydoma gliukokortikosteroidais. Ligonis turi užtektinai ilsėtis, valgyti gerai pasūdytą, daug vitaminų turintį maistą, vengti infekcinių ligų. Ištikus adisoninei krizei, būtina skubi mediko pagalba.
Santa Ana
Santa Ana vadinama:
Juozas Vaišnoras
Juozas Vaišnoras (1911 m. rugsėjo 16 d. Lipliūnuose – 1972 m. birželio 21 d. Vilniuje) – partinis veikėjas, redaktorius, vertėjas.
Biografija
1923–1937 m. priklausė Studentų varpininkų sąjungai. 1936–1937 m. redagavo pogrindinį laikraštį „Antifašistas“. 1937 m. baigė Vytauto Didžiojo universitetą. 1939–1940 m. bendradarbiavo laikraštyje „Už liaudies teises“.
1940 m. liepos mėn. – 1941 m. gegužės mėn. LSSR finansų ministras, finansų liaudies komisaras. 1940–1945 m. VKP(b) narys. 1940–1945 m. LSSR LKT pirmininko pavaduotojas, 1944–1945 m. dar ir Plano komisijos pirmininkas. 1941–1944 m. LSSR LKT nuolatinis atstovas prie SSRS LKT. 1942–1943 m. „Tarybų Lietuvos“ redaktorius. 1945–1955 m. kalintas. Nuo 1957 m. dirbo mokslinį ir literatūrinį darbą, išvertė į lietuvių kalbą grožinės ir mokslinės literatūros knygų.
Scooter
Scooter yra populiari hard dance muzikos grupė iš Vokietijos. Dabartiniai grupės nariai yra Hans-Peter Geerdes (H. P. Baxxter), Jay Frog, Marc Blou.
Istorija
Grupė susikūrė 1994 metų pabaigoje. Prieš tai du jos nariai grojo kitoje elektroninės muzikos grupėje Celebrate The Nun.
Vokietijos techno muzikos grupę „Scooter“ 1994 metais sukūrė H. P. Baxxter‘is, Rick‘as Jordan‘as ir Ferris‘as Bueller‘is(H. P. Baxxter pusbrolis). Anksčiau, visi jie kartu su prodiuseriu Jens‘u Thele buvo remiksuotojų komandos „The Loop“ nariai.
9-ajame dešimtmetyje Baxxter‘is ir Jordan‘as taip pat sukūrė ne vieną klubų hitą, pasivadinę „Celebrate the Nun“.
Debiutavo „Scooter“ su daina „Valleé de Larmes“, o galutinai prasimušė su vėliau sekusiu hitu, kūriniu „Hyper Hyper“, parduotu daugiau nei 700,000 kopijų tiražu vien tik Vokietijoje. Po to sekė visa serija Top 5-uką pasiekusių hitų, tarp kurių – „Move Your Ass!“, „Friends“ bei „Endless Summer“ (vėliau jie visi pateko į debiutinį trijulės albumą „…And the Beat Goes On“).
1996 metais, išleidę albumą „Our Happy Hardcore“, „Scooter“ užsidirbo ir pirmąjį hitą Didžiojoje Britanijoje. Šios šalies Top 20-uką pasiekė daina „Back in the U.K“.
Po to, kai1997 metais pasirodė naujas albumas „Age of Love“,Bueller‘is nutarė palikti „Scooter“, o jo vietą užėmė Axel‘is Coon‘as, su kuriuo grupė sukūrė 1998-ųjų diską „No Time to Chill“.
1999-aisiais sekė albumas „Back to the Heavyweight Jam“.
2000 metais gerbėjai sulaukė naujutėlaičio disko „Sheffield“, kuriame – tokie klubų hitai, kaip „She's the Sun“,„I'm Your Pusher“ bei legendinės „Soft Cell“ dainos „Sex Dwarf“ kover versija.
2001 metais pasirodė albumas „We Bring the Noise“, o dar po metų „Scooter“ išleido „gyvą“ diską „Encore“ bei geriausių hitų rinkinį „Push the Beat for This Jam“.
Trys „Scooter“ singlai – „Weekend!“, „Maria (I Like It Loud)“ ir „Jigga! Jigga!“ užkariavo Europos naktinius klubus 2003 metais, kai pasirodė ir albumas „Stadium Techno Experience“, atidavęs pagarbą grupės favoritams – „KLF“. Tai atsispindėjo ir pavadinime, ir albumo viršelyje.
Buvę
Visi septyni paliko grupę pradėję savo solo karjeras.
Nuorodos
Oficiali svetainė
Rudoji devynbalsė
Rudoji devynbalsė (Sylvia communis) – devynbalsinių (Sylviidae) šeimos paukštis, priklausantis devynbalsių genčiai. Paplitusi visoje Europoje ir Vakarų Azijoje. Migruojantis paukštis. Žiemoja tropikinėje Afrikoje, Arabijos pusiasalyje ir Indijoje.
Gyvena atvirose vietose. Lizdą krauna ant krūmų šakų. Deda 3-7 kiaušinius. Minta vabzdžiais, taip pat lesa uogas ir kitus vaisius.
thumb|left|Giesmė
Willem Claesz. Heda
Vilemas Klasas Heda (, 1594 m. gruodžio 14 d., Harlemas, Nyderlandai – 1680 m. rugpūčio 24 d., ten pat) – XVII a. Nyderlandų tapytojas, daugiausia kūrė natiurmortus.
Biografija
Vilemas Klasas (Claeszoon) Heda gimė 1594 m. Harleme gruodžio 14 d. Labai mažai žinoma apie jo gyvenimą, tikriausiai jis niekuomet neišvyko iš gimtojo Harlemo. 1616 m. jis pradėjo tarnauti vietos Šv. Jurgio vardo civilinėje sargyboje. 1619 m. birželio 9 d. Heda vedė Cornelia Jacobsdr. 1631 m. jo vardas pasirodė vietos tapytojų Šv. Luko vardo tapytojų gildijos sąrašuose. 1642 m. datuotame dokumente dailininkas savo sūnų Gerret Willemsz Heda  pažymėjo esant savo mokiniu. 1642-45 m. laikotarpiu užėmė kapralo pareigybę sargyboje. Dailininkas mirė 1680 m. rugpūčio 24 d. Harleme.
Heda savo natiurmortuose vaizdavo brangiais stiklo, metalo indais ir rinktiniais valgiais padengtus pusryčių stalus. Heda rodė savo technikos meistriškumą vaizduodamas šviesos atspindžius ant stalų objektų. Buvo įtakotas Harlemo tapytojo Floris van Schooten. Jo kūrybai būdingas monochrominis tamsus, dažniausiai pilkšvai žalsvų arba rusvų atspalvių koloritas, detalus daiktų medžiagos, faktūros, apimties perteikimas. Heda, kartu su Pieter Claesz (1596 ar 1597 - 1660), buvo pagrindiniai Harlemo XVII a. natiurmortų tapytojai. Jo pasekėjais buvo Maerten Boelema, Arnold van Beresteyn ir Hendrick Heersschoop. Heda padarė įtakos sekančių amžių tapytojams, tarp jų Jan Jansz den Uyl.
Pasuojė
Pasuojė – kaimas Molėtų rajono savivaldybės šiaurės vakarinėje dalyje, 1 km į šiaurę nuo Alantos.
Vakarinė Palanga
Vakarinė Palanga – vakarinis miesto savaitraštis, einantis nuo 1991 m. liepos 10 d. Palangoje, Vytauto g. 124.
Istorija
Įsteigė Tamara Zaiceva; vėliau steigėja ir leidėja UAB „Vakarinė Palanga“. Tiražas 1991 m. – 5800 egz., 1996 m. – 3000 egz. 2010 m. laikraštis platinamas Palangoje bei Šventojoje - pasiekia 20 000 skaitytojų auditoriją.
Rašo apie kurorto gyvenimą, įdomybes, verslininkystės problemas.
Redaktorė Tamara Zaiceva.
Konstanty Jeleński
Konstantinas Jelenskis (1888 m. rugsėjo 4 d. Aukštadvaryje, Rusijos imperija – 1955 m. gegužės 29 d. Londone, Jungtinė Karalystė) – diplomatas, konsulas.
Biografija
Gimė 1888 m. rugsėjo 4 d. Aukštadvaryje, Boleslovo Jelenskio ir Kotrynos Gecevičiūtės šeimoje. Baigė politikos studijas Paryžiaus universitete. 1919 m. pradėjo dirbti Lenkijos užsienio reikalų ministerijoje. 1919–1923 m. dirbo Lenkijos ambasadoje Romoje, 1923–1926 m. Madride. 1926–1927 m. dirbo užsienio reikalų ministerijos politikos ir ekonomikos departamente. 1927–1929 m. dirbo ambasadoje Bukarešte, 1929–1932 m. Vienoje. 1932–1933 m. vėl dirbo užsienio reikalų ministerijos politikos ir ekonomikos departamente. 1933–1935 m. buvo konsulas Karaliaučiuje, 1937–1939 m. Miunchene. 1939 m. liepos 31 d. išėjo į pensiją. Naciams užpuolus Lenkiją, pasitraukė į Londoną, kur ir mirė 1955 m. gegužės 29 d.
Rodolphe Seeldrayers
thumb|Rodolphe Seeldrayers Rodolphe William Seeldrayers (g. 1876 m. gruodžio 16 d. Diuseldorfe, Vokietijoje – m. 1955 m. spalio 7 d. Briuselyje, Belgijoje) buvo ketvirtasis Tarptautinės Futbolo Asociacijų Federacijos (FIFA) prezidentas, ėjęs pareigas nuo 1954 m. iki 1955 m.
Karjera
Rodolphe Seeldrayers studijavo teisę Briuselyje. Būdamas 26 metų 1900 m. su Racing Club Brussels tapo Belgijos futbolo divizijos čempionais. Vėliau tapo klubo prezidentu. Padėjo įkurti Belgijos futbolo asociaciją. 1899 m. pradėjo karjerą kaip sporto žurnalistas "La vie sportive" laikraštyje. 1927 m. tapo FIFA vice prezidentu.
Įkūrė Belgijos olimpinį komitetą. Taip pat pasibaigus Antrajam pasauliniam karui, 1946 m. buvo vienas iš Tarptautinio olimpinio komiteto steigeju.
1954 m. tapo FIFA przidentu. Praėjus metam, 1955 m. spalio 7 d. mirė dėl lygos.
Stare Varelė
Istorija
Kaimas įkurtas XV a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 21 namas ir 108 gyventojai. 1921 m. kaime buvo 21 namas ir 123 gyventojai, iš kurių 5 stačiatikiai ir 5 žydai.
Raseinių rajono savivaldybės taryba 1997–2000 m.
Raseinių rajono savivaldybės taryba – Raseinių rajono savivaldybės atstovaujamoji institucija, išrinkta 1997 m. kovo 23 d.
Veikla
Rajono meru išrinktas Pranas Gedminas, jo pavaduotoju Gintautas Mikolaitis. Savivaldybės administratoriumi paskirtas Alfonsas Maciukevičius.
Usėnų pagrindinė mokykla
Šilutės rajono Usėnų pagrindinė mokykla – dieninė, savarankiško mokymosi bendrojo lavinimo mokykla Šilutės raj., Usėnuose, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190697692. Steigėjas Šilutės rajono savivaldybės taryba.
Istorija
Usėnų pagrindinė mokykla įkurta 1982 m. Iki tol vietiniai vaikai mokėsi Žemaitkiemio aštuonmetėje mokykloje. Naujoji Usėnų vidurinė mokykla buvo 17-oji vidurinė mokykla Šilutės rajone. Pirmuosius mokslo metus baigė 410 mokinių, iš jų tik 16 abiturientų.
2001 m. Šilutės rajono Tarybos sprendimu, vykdant mokyklų tinklo optimizavimą, mokykla reorganizuota į pagrindinę mokyklą.
Mokiniai
Per 20 mokyklos gyvavimo metų išleista 18 abiturientų laidų, brandos atestatus gavo 263 vaikinai ir merginos. Už gerą mokymąsi ir pavyzdingą elgesį sidabro medaliais apdovanotos V. Jakštaitė, D. Jončaitė, N. Bagvilaitė, I. Mejerytė, J. Bagvilaitė ir R. Kliaštornaitė. Atestatas su pagyrimu įteiktas ir XIV laidos abiturientui L. Jovaišai.
Sūduvos aukštuma
thumb|250px|Sūduvos aukštumos kraštovaizdis [[Pavištytis|Pavištyčio apylinkėse]] thumb|250px|Šventežerio–Seirijų gūbrys [[Paliūnai (Seirijai)|Paliūnų kaimo apylinkėse]]
Sūduvos aukštuma  – Baltijos aukštumų dalis Lietuvos pietvakariuose, Lenkijos šiaurės rytuose ir Karaliaučiaus krašto pietryčiuose.
Sūduvos aukštumos ilgis (iš vakarų į rytus) apie 90 km, didžiausias plotis apie 20 km. Rytuose nuo Dzūkų aukštumos ją skiria Nemunas, pietvakariuose Sūduvos aukštuma jungiasi su Mozūrijos aukštuma, pietuose leidžiasi į Kapčiamiesčio-Suvalkų smėlingas lygumas bei ribojasi su Šiaurine Palenkės žemuma, šiaurėje ribojasi su Lietuvos Vidurio žemuma.
Sūduvos aukštuma susidarė per paskutinį apledėjimą ledyno pakraštyje. Susideda iš keleto masyvų: Vištyčio-Gražiškių, Trakėnų, Sangrūdos, Rudaminos, Verstaminų, Miroslavo. Dubumos tarp masyvų 100–110 m aukščio.
Aukštumoje yra apie 250 ežerų. Pietiniame aukštumos pakraštyje daug rininių ežerų, šiauriniame – dideli guolinio tipo ežerai (Dusia, Metelys, Obelija, Rimietis). Aukštumoje yra giliausias Lenkijos ežeras Ančia bei kiti gilūs ir dideli ežerai – Vygriai, Didysis Šelmentas, Bočnė ir Rospudas. Per Sūduvos aukštumą teka Ančia, Peršėkė, Šešupė. Miškų yra tik smėlingose ir akmeningose Sūduvos aukštumos vietose.
Zelandijos forto apsiaustis
thumb|Zelandijos forto piešinys
Zelandijos forto apsiaustis  – karinis susidūrimas Taivane, trukęs nuo 1661 m. kovo iki 1662 m. vasario. Apsiaustis užbaigė Olandijos Rytų Indijos kompanijos viešpatavimą Taivane bei susikūrė Dunin valstybė. 1659 m. Zhèng Chénggōng, kuris vadovavo Ming dinastijai likusiai ištikimai armijai, po nesėkmingo bandymo užimti Nankiną ėmė suprasti, kad Čing dinastija įsitvirtino Kinijoje ir ėmė ieškoti patikimo užnugario savo kariuomenei. Šiuo tikslu buvo nuspręsta užimti olandų fortus Taivane, kurių didesnysis Zelandijos fortas buvo apsiaustas ir po ilgai trukusios apgulties priverstas pasiduoti.
Kampas
dešinėje|miniatiūra|45° kampas. Geometrijoje ir trigonometrijoje kampas – figūra, kurią sudaro dvi tiesės, turinčios bendrą susikirtimo tašką, jos dar yra vadinamos kampo kraštinėmis. Plokštuma taip pat gali sudaryti kampą, kai ji susikerta su kita plokštuma.
Kampai yra žymimi graikiškomis raidėmis, pvz \alpha (alfa), \beta (beta), \gamma (gama) ir \theta (teta). Kampas apibūdina tarpą tarp jo kraštų arba sukimosi dydį, kurio reikia, kad viena jo pusė sutaptų su kita.
Kampo dydžiui matuoti naudojamas matavimo vienetas – laipsnis. Laipsnis yra standartinis vienetas ir užrašant konkretų jo dydį šalia skaičiaus naudojamas simbolį °, kad parodyti, jog tai yra laipsnių skaičius. Laipsnio daliai užrašyti yra naudojamas dešimtainis skaičius arba trupmena, laipsnį taip pat galima padalyti į 60 minučių (1° = 60'), o minutę – į 60 sekundžių (1' = 60"). Taigi 22,5°, 22½°° 22°30' yra vienodo dydžio kampai.
Kampas, kuriame susikerta geometrinės figūros tiesės (briaunos), dažnai vadinamas viršūne. Pavyzdžiui, trys trikampio kraštinės yra jo briaunos, o dvi briaunos susitinka kiekvienoje viršūnėje. Analogiškai, dvi iš šešių kubo sienų (arba paviršių) susijungia su kiekviena iš savo dvylikos briaunų, o trys briaunos susijungia kiekviename iš aštuonių kampų (arba viršūnių).
Kampų tipai
dešinėje|miniatiūra|250x250px|Kampai a (smailusis) ir b (bukasis) yra gretutiniai kampai ir kartu sudaro ištiesinį kampą c.
Kampų poros:
Juodalaukis
Juodalaukis – kaimas Vilniaus rajono savivaldybėje, 9 km nuo Grigaičių.
Mudra
thumb|right|150px|Mudrų panaudojimas šokant šokį
thumb|left|140px|Deivė [[Šri, rodanti bebaimiškumo mudrą]]